[Foto's] Chaos, plundertog by UK | Maroela Media
Geweld het glo uitgebreek nadat die betogende studente geweier het om aan die universiteitsbestuur se eise te voldoen. Studente verbonde aan die Rhodes Must Fall-beweging (RMF) het vroeër vandeesweek 'n plakkershut in Residence-weg opgerig. Die plakkershut was glo simbolies van die instelling se beweerde diskriminasie teen swart studente wat nie blyplek kan kry nie.
Die universiteit se bestuur het die RMF tot 17:00 Dinsdag tyd gegee om die plakkershut te verwyder. Hulle het egter nie hieraan gehoor gegee nie en die polisie en 'n private veiligheidsmaatskappy is omstreeks 20:30 na die kampus ontbied om die plakkershut te verwyder. Chaos het uitgebreek toe studente en polisiebeamptes slaags geraak het. Minstens twee studente is in hegtenis geneem en beserings is aangemeld.
Volgens die universiteit het die betogende studente vroeg Dinsdagaand skilderye en ander kunswerke uit die Smuts, Fuller en Jameson-koshuise verwyder aan die brand gesteek. Die studente het ook asblikke, 'n bakkie en bus van die Jammie-pendeldiens aan die brand gesteek. Nog 'n bus is met klippe bestook, terwyl verskeie brande ook regoor die kampus gestig is.
Dr. Max Price, visekanselier van die UK, het gesê die betogers het dit duidelik gemaak hul doel is om met die polisie en private veiligheidspersoneel slaags te raak en die universiteit tot stilstand te bring. "Ons is vasbeslote om nie toe te laat dat 'n klein groepe gewelddadige betogers 27 000 studente en 4 500 personeellede verhoed om hul reg om te studeer en te werk uit te oefen nie."
Volgens Price is die universiteit in die proses om 'n interdik teen die betogers te kry. "Kriminele aanklagte sal teen die betrokke partye aanhangig gemaak word. Ons het met stappe begin om agt studente te skors. Dit is uiters betreurenswaardig dat 'n beweging, wat met die belofte begin het om te veg vir kwessies van maatskaplike geregtigheid, versleg het tot 'n groep wat krimineel optree en slegs een agenda het, naamlik om die universiteit tot stilstand te bring."
Price het gesê die betogende studente se optrede is onaanvaarbaar en kan nie geduld word nie. Hy het gesê die universiteit se bedrywighede sal vandag [Woensdag] voortgaan.
foto's studentebetogings Universiteit van Kaapstad Wes-Kaap
Ek staan beskaamd voor die wereld om myself 'n Suid Afrikaner te noem te midde van wat hier aangaan. Dis barbaars om die minste te se.
Hulle wil nie studeer. Moeilikheid makers.
We raised sheep while hoping the wolves will play nicely
Ek glo nie net agt persone is vir al die chaos verantwoordelik nie. Daar moet baie meer wees. Verwyder almal van Kampus af dat dinge na normaal kan terugkeer. Moenie ingee vir hulle "demands" nie. Dis al wat hulle ken:"Demand, demand, demand"!